אליפות ה-NXT במשקל קל

אליפות ה-NXT במשקל קל (באנגלית: NXT Cruiserweight Championship) הייתה תואר אליפות היאבקות מקצועית השייך לארגון ה-WWE. האליפות הוגנה במותגים NXT,‏ NXT UK ו-205 לייב. האליפות נחשפה בתאריך 14 בספטמבר 2016 בפרק העשירי והאחרון של הטורניר Crusierweight Classic, כשהשתייכה אך ורק למתאבקים עם מקסימום משקל של 93 ק"ג. האלוף האחרון היה כרמלו הייס. אליפות זו הייתה שונה מאליפות משקל קל שהייתה שייכת במקור לארגון WCW ויצאה מפעילות בשנת 2007. לשתי האליפויות יש את אותו השם, אך לא את אותה היסטוריה. טורניר ה-Crusierweight Classic הוא סדרה של קרבות מתאבקים במשקל קל. קרבות ההעפלה נערכו בארגונים עצמאיים שונים מסביב לעולם. להרבה ממתאבקי משקל הקל ניתנה ההזדמנות להעפיל לטורניר שכלל 32 מתאבקים שבאו מ-19 מדינות שונות כמו יפן, איטליה, אוסטרליה, איראן, הודו ועוד. הטורניר הכיל אפילו מתאבק ישראלי/סקוטי בשם נועם דר, שניצח את שני הקרבות הראשונים שלו ונעצר ברבע הגמר. הטורניר עצמו החל בתאריך 23 ביוני והסתיים ב-14 בספטמבר 2016. ארבעת המתאבקים האחרונים בטורניר היו TJ פרקינס שניצח את קוטה איבושי היפני, וגראן מטאליק המקסיקני שניצח את זאק סברה ג'וניור הבריטי. לפני קרב הגמר, טריפל H הגיח לזירה, הציג את חגורת האליפות בפני השניים ולחץ את ידיהם (המנצח בקרב לא רק זכה באליפות, אלא גם זכה בגביע שהוכן במיוחד לטורניר). לפני שלב שמינית הגמר נערך הסיבוב הראשון של הטוב מ-32 משתתפים, להלן 16 המשתתפים הנותרים: ב-23 בינואר 2018 אישומי האונס שהוגשו כנגד אלוף ה-WWE במשקל קל לשעבר, אנזו אמורה, הובילו לפיטוריו ולהפשטתו מחגורת האליפות. עקב כך, שבוע לאחר מכן נקבע הג'נרל מנג'ר הראשון של התוכנית 205 לייב, דרייק מאבריק, שהחליט לקיים טורניר בן 16 משתתפים שבו השניים שיגיעו לגמר יתמודדו בקרב באירוע על הבמה הגדולה מכולם, רסלמניה, אשר יקבע את האלוף במשקל קל החדש. ב-15 באפריל 2020, הוחלט לקיים טורניר אשר קבע את אלוף ה-NXT הזמני במשקל קל. החלטה זו נבעה, מכיוון שהאלוף המכהן, ג'ורדן דבלין, לא הצליח להגן על התואר עקב מגבלות נסיעה הקשורות למגפת הקורונה. שמונה מתאבקים חולקו לשני בתים של ארבעה, כשכל מתאבק התמודד מול שלושת המתאבקים האחרים באותו הבית. המתאבק עם המאזן הטוב ביותר בסיום שלושת הקרבות מבית א' התמודד מול המתאבק שעשה אותו הדבר מבית ב', כך שנוצר קרב גמר אשר קבע את האלוף הזמני. במידה שהיה שוויון במאזנים, תוצאות הראש בראש של המתאבקים הכריעו. בית א' הורכב מקושידה, טוני ניס, ג'ייק אטלס והג'נרל מנג'ר של 205 לייב לשעבר, דרייק מאבריק, בעוד שבית ב' הורכב מאייזיאה "סוורב" סקוט, אל איחו דל פנטסמה, אקירה טוזאווה ו"ג'נטלמן" ג'ק גלאגר. למרות שמאבריק שוחרר מה-WWE ב-15 באפריל, הוא אישר דרך חשבון הטוויטר שלו שהוא עדיין ייקח חלק בטורניר, כשאלו יהיו הקרבות האחרונים שלו בארגון. בעקבות שוויון במאזנים בבית א', מאבריק, קושידה ואטלס השתתפו בקרב משולש ב-27 במאי בפרק של התוכנית NXT אשר קבע את המנצח של הבית; מאבריק ניצח בקרב והעפיל לקרב הגמר נגד המנצח של בית ב', פנטסמה. גמר זה התקיים בהקלטות התוכנית ב-27 במאי (ושודר שבוע לאחר מכן ב-3 ביוני), כשפנטסמה גבר על מאבריק והפך לאלוף הזמני. לאחר הקרב, טריפל H הגיע והציג בפני מאבריק חוזה אשר החזיר אותו לארגון. מדיה וקבצים בנושא אליפות ה-NXT במשקל קל בוויקישיתוף אתר האינטרנט הרשמי של אליפות ה-NXT במשקל קל אליפות ה-NXT במשקל קל, ברשת החברתית פייסבוק אליפות ה-NXT במשקל קל, ברשת החברתית אקס (טוויטר) פורמט הטורניר אשר יכתיר את אלוף ה-NXT הזמני במשקל קל המתאבקים אשר ייקחו חלק בטורניר להכתרת האלוף הזמני פורסמו רוסב, קורט אנגל ונוספים שוחררו מהארגון דרייק מאבריק על שחרורו מהארגון בחשבון הטוויטר שלו דרייק מאבירק מוחתם בחזרה